open-index/open-wikipedia-markdown huggingface dataset:
Mady Christians

**Marguerita Maria "Mady" Christians** (19. januar 1892 – 28. oktobar 1951) je bila austrijska teatarska i filmska glumica. Rodila se kao kćer glumca Rudolpha Christiansa i operne pjevačice Berthe Klein. Djetinjstvo je provela u New Yorku gdje se počela baviti glumom. U Evropu je, kao državljanka Austro-Ugarske, otišla nakon što su SAD ušle u Prvi svjetski rat. Došla je u Njemačku gdje je studirala kod Maxa Reinhardta. S vremenom je ostvarila niz zapaženih uloga u filmovima, gdje joj je čest partner bio Harry Liedtke. Njemačku je napustila nakon dolaska nacista na vlast, te je 1940-ih nastavila karijeru u Hollywoodu. Posljednjih godina života ju je članstvo u jednoj ljevičarskoj organizaciji učinilo metom makartističkih progona i dovelo na Hollywoodsku crnu listu.

## Izabrana filmografija
* *[[A Glass of Water (1923 film)|A Glass of Water]]* (1923)
* *[[The Lost Shoe]]* (1923)
* *[[A Waltz Dream (film)|A Waltz Dream]]* (1925)
* *[[Slums of Berlin]]* (1925)
* *[[The Farmer from Texas]]* (1925)
* *[[The Queen of Moulin Rouge]]* (1926)
* *[[The Adventurers (1926 film)|The Adventurers]]* (1926)
* *[[Heimweh (1927 film)|Heimweh]]* (1927)
* *[[Queen Louise (film)|Queen Louise]]* (1927)
* *[[The Runaway Princess]]* (1929)
* *[[It's You I Have Loved]]* (1929)
* *[[The Burning Heart (film)|The Burning Heart]]* (1929)
* *[[Der schwarze Husar]]* (*The Black Hussar*) (1932)
* *[[The House of Dora Green]]* (1933)
* *[[A Wicked Woman]]* (1934)
* *[[Escapade (1935 film)|Escapade]]* (1935)
* *[[Ship Cafe]]* (1935)
* *[[Come and Get It (film)|Come and Get It]]* (1936)
* *[[Seventh Heaven (1937 film)|Seventh Heaven]]* (1937)
* *[[The Woman I Love]]* (1937)
* *[[Heidi (1937 film)|Heidi]]* (1937)
* *[[Tender Comrade]]* (1943)
* *[[Address Unknown (1944 film)|Address Unknown]]* (1944)
* *[[All My Sons (film)|All My Sons]]* (1948)
* *[[Letter from an Unknown Woman (1948 film)|Letter from an Unknown Woman]]* (1948)

## Vanjske veze
* 
* 
* Virtual History website
Do koske

***Do koske*** je srpski igrani film snimljen u režiji Slobodana Skerlića i premijerno prikazan 1997. godine. Scenario je napisao Srđa Anđelić. Poznat je po izuzetno eksplicitnim scenama nasilja i crnom humoru, ali i izuzetno kritičnim prikazom ekonomske i kulturne situacije u Srbiji pod tadašnjom Miloševićevom vlašću.

## Radnja

Protagonist filma, čiji lik tumači Nikola Đuričko je Mali, 17-godišnji mladić koji obavlja sitne poslove za Kovača (čiji lik tumači Lazar Ristovski), bivšeg gangstera koji se obogatio za vrijeme raspada Jugoslavije i postkomunističkoj tranziciji i sada uživa ugled kao uspješni poslovni čovjek. U jednom trenutku, bijesan zbog vlastite neimaštine, impulzivno odluči oteti svog šefa i, uz pomoć prijatelja Simkea (koga glumi Nebojša Glogovac), mu iznuditi sav novac. Kovač, međutim, čak ni kada je izložen strahovitom mučenju, to odbija učiniti, a međuvremenu njegovi suradnici mobiliziraju sve resurse beogradskog podzemlja kako bi ga pronašli i oslobodili, a što će dovesti do neumitnog krvoprolića.

## Uloge

## Vanjske veze
*
Pramathesh Barua

**Pramathesh Chandra** (**P.C.**) **[[Barua]]** (asamski: প্রমথেশ চন্দ্র বৰুৱা *Promothesh Sôndro Boruwa* bengalski: প্রমথেশ চন্দ্র বড়ুয়া *Promothesh Chôndro Boŗua*)(24. oktobar 1903&ndash;29. novembar 1951) bio je indijski filmski glumac, scenarist i režiser, koji je uživao reputaciju jedne od najznačajnijih ličnosti indijske kinematografije. Barua je slavu stekao godine 1935. zahvaljujući filmu *[[Devdas (film, 1935)|Devdas]]*, adaptaciji istoimenog popularnog romana, a koja je postala jedan od prvih komercijalno uspješnih zvučnih filmova u Indiji. Njega je kasnije preradio na nekoliko jezika, uključujući hindi. 

## Filmografija
### režiser
* Bengal 1983 (1932)
* Roop Lekha (1934)
* Devdas (1935)
* Maya (1936/II)
* Maya (1936/I)
* Manzil (1936)
* Grihadah (1936)
* Devdas (1936)
* Mukti (1937/II)
* Mukti (1937/I)
* Adhikar (1938)
* Rajat Jayanti (1939)
* Adhikar (1939)
* Zindagi (1940)
* Shap Mukti (1940)
* Mayer Pran (1941)
* Uttarayan (1941)
* Jawab (1942)
* Rani (1943)
* Subah Shyam (1944)
* Ameeree (1945)
* Pehchan (1946)
* Iran Ki Ek Raat (1949)
* Maya Kanan (1953)

### glumac
* 1. Subah Shyam (1944)
* 2. Rani (1943)
* 3. Jawab (1942) .... Manoj
* 4. Uttarayan (1941) .... Salil
* 5. Mayer Pran (1941) .... Satish
* 6. Shap Mukti (1940) .... Ramesh
* 7. Adhikar (1939) .... Nikhilesh
* 8. Rajat Jayanti (1939) .... Rajat
* 9. Adhikar (1938) .... Nikhilesh
* 10. Mukti (1937/I) .... Prasant
* 11. Mukti (1937/II) .... Prasanta
* 12. Grihadah (1936) .... Mahim
* 13. Manzil (1936) .... Mahim
* 14. Devdas (1935) .... Devdas
* 15. Roop Lekha (1934) .... Arup in the Bengali version
* 16. Bengal 1983 (1932)
* 17. Aparadhi (1931)
* 18. Charitraheen (1931)
* 19. Takay Ki Na Hay (1931)

### scenarist

* 1. Adhikar (1939)
* 2. Rajat Jayanti (1939)
* 3. Adhikar (1938)
* 4. Mukti (1937/I)
*
* 5. Mukti (1937/II)
* 6. Devdas (1936)
* 7. Maya (1936/I)
* 8. Maya (1936/II)
* 9. Devdas (1935)
* 10. Ekada (1932)

### direktor fotografije

* 1. Zindagi (1940)

## Vanjske veze
* Chatterji, Shoma A. (15 October 2009). "Pramathesh Chandra Barua-The First Star in Bengali Cinema". Calcutta Tube
* P.C. Barua at cinema section of Calcuttaweb.com 
* Pramathesh Barua profile, (Bengali) 
*
Grace Brown

**Grace Mae Brown** (20. mart 1886 - 11. jul 1906) je bila američka tvornička radnica, poznata kao žrtva ubistva koje je dovela do senzacionalnog sudskog procesa.

Rodila se kao dijete imućnog farmera u gradiću Otselic u Državi New York. Godine 1904. se odselila u obližnji Cortland kako bi živjela kod udane sestre, te se zaposlila u tvornici Gillette Skirt Company. Početkom godine se u istoj tvornici zaposlio Chester Gillette, nećak njenog vlasnika. Ubrzo je sa Grace Brown otpočeo ljubavnu i seksualnu vezu, koja je nakon nekog vremena rezultirala Browninom trudnoćom. U ljeto 1906. godine ju je Gillette doveo na izlet u planine Adirondack, prijavivši se u lokalni hotel pod lažnim imenom. 11. jula 1906. su njih dvoje viđeni u čamcu na jezeru Big Moose. Sljedeći dan je pronađen leš Grace Brown, a Gillette je uhapšen u mjestu Inlet. Gillette je tvrdio kako je Brown, bijesna zbog toga što se sa njom nije htio oženiti, izvršila samoubistvo. Autopsija leša je, međutim, pronašla tragove fizičkog nasilja, te se vjeruje kako ju je Gillette prilikom plovidbe pretukao na smrt ili bacio u vodu da se utopi. Gillette je optužen za ubistvo, proglašen krivim, osuđen na smrt i dvije godine kasnije pogubljen na električnoj stolici. Sudski proces je izazvao pažnju američkog književnika Theodorea Dreisera, koji ga je iskoristio kao inspiraciju za zaplet svog poznatog romana *[[An American Tragedy]]*; u njemu se lik koji predstavlja ekvivalent Grace Brown zove Roberta Alden.

## Vanjske veze
* The Gillette-Brown affair 
* Grace Brown murder case 
* Grace Brown on Find A Grave
Pandora and the Flying Dutchman

***Pandora and the Flying Dutchman*** () je britanski igrani film snimljen 1951. u režiji Alberta Lewina. Po žanru je mješavina fantastike i ljubavnog filma, a scenario, koji je napisao Lewin, je inspiriran legendom o Ukletom Holandezu. Radnja je smještena na obalu Španije početkom 1930-ih gdje živi grupa bogatih Britanaca čiji se život vrti oko zavodljive američke pjevačice (čiji lik tumači Ava Gardner), a koja će upoznati tajanstvenog kapetana jahte čiji lik tumači James Mason. Sniman u raskošnoj Technicolor fotografiji, i na autentičnim lokacijama u Kataloniji, *Pandora and the Flying Dutchman* je postigao veliki komercijalni uspjeh ne samo u Britaniji, nego i u SAD, gdje ga je distribuirao studio MGM, a zahvaljujući čemu je Ava Gardner promovirana u jednu od njegovih najvećih zvijezda.

## Izvori

## Vanjske veze
* 
* Posters and stills from the film
Chester Gillette

**Chester Ellsworth Gillette** (9. august 188330. mart 1908) bio je američki tvornički radnik, poznat po tome što je bio osuđen, a potom pogubljen na električnoj stolici zbog podmuklog ubistva svoje djevojke Grace Brown. Sudski proces je izazvao veliku pažnju američke javnosti, uključujući književnika Theodorea Dreisera koji je na temelju Gillettea stvorio lik Clydea Griffithsa, protagonista svog najpoznatijeg romana *[[An American Tragedy]]*. 

## Vanjske veze
* The Gillette-Brown affair
* Fatal Journey 
* Find-a-grave: Gillette
* http://www.crimelibrary.com/notorious_murders/classics/chester_gillette/  Chester Gillette and Grace Brown on CrimeLibrary
Vodice (slovenska općina)

**Općina Vodice** (slovenski: *Občina Vodice*) je jedna od **212** slovenskih općina od 4.778 stanovnika., administrativni centar općine je gradić Vodice.
## Geografija
Općina Vodice prostire se po Ljubljanskoj kotlini između Kranja i Ljubljane, na površini od nekih 31.4 km², na kojoj leži 16 naselja.
## Naselja Općine Vodice
Bukovica pri Vodicah, Dobruša, Dornice, Koseze, Polje pri Vodicah, Povodje, Repnje, Selo pri Vodicah, Skaručna, Šinkov Turn, Torovo, Utik, Vesca, **[[Vodice, Vodice|Vodice]]**, Vojsko, Zapoge
## Reference

## Vanjske veze

* Službene stranice Općine Vodice
Vodice, Vodice

**Vodice** (njemački: *Woditz* ili *Gertrudswald*) je gradić u Sloveniji od 1.644 stanovnika, on je i administrativni centar Občine Vodice.
## Geografija
Vodice leže u Ljubljanska kotlina na pola puta između Ljubljane (udaljena oko 16 km južno) i Kranja (oko 14&nbsp;km sjeverozapadno).
## Historija
Naselje i taj kraj prvi put se navode u nekom dokumentu u 13. vijeku i to zbog župne crkve sv. Marjete (1257.)

Od 1854. u mjestu djeluje osnovna škola, koja je 1898. dobila vlastitu zgradu. Nešto prije - 1871. srušeni su bedemi oko crkve sv. Marjete.

Od 1995. Vodice je administrativni centar nove općine Vodice.
## Reference

## Vanjske veze

* Službene stranice Općine Vodice
Velike Lašče (općina)

**Općina Velike Lašče** (slovenski: *Občina Velike Lašče*) je jedna od **212** slovenskih općina od 4.240 stanovnika., administrativni centar općine je selo Velike Lašče.
## Geografija
Općina Velike Lašče prostire se po kraškim brdima južno od Ljubljane, na površini od nekih 103.2 km², na kojoj leži 90 naselja.
## Naselja Općine Velike Lašče
Adamovo, Bane, Bavdek, Borovec pri Karlovici, Boštetje, Brankovo, Brlog, Bukovec, Centa, Četež pri Turjaku, Dednik, Dolenje Kališče, Dolnje Retje, Dolščaki, Dvorska vas, Gorenje Kališče, Gornje Retje, Gradež, Gradišče, Grm, Hlebče, Hrustovo, Jakičevo, Javorje, Kaplanovo, Karlovica, Knej, Kot pri Veliki Slevici, Krkovo pri Karlovici, Krvava Peč, Kukmaka, Laporje, Laze, Logarji, Lužarji, Mački, Mala Slevica, Male Lašče, Mali Ločnik, Mali Osolnik, Marinčki, Medvedjek, Mohorje, Naredi, Opalkovo, Osredek, Pečki, Plosovo, Podhojni Hrib, Podkogelj, Podkraj, Podlog, Podsmreka pri Velikih Laščah, Podstrmec, Podulaka, Podžaga, Polzelo, Poznikovo, Prazniki, Prhajevo, Prilesje, Purkače, Pušče, Rašica, Rob, Rupe, Sekirišče, Selo pri Robu, Sloka Gora, Srnjak, Srobotnik pri Velikih Laščah, Stope, Strletje, Strmec, Ščurki, Škamevec, Škrlovica, Tomažini, Turjak, Ulaka, Uzmani, Velika Slevica, **[[Velike Lašče]]**, Veliki Ločnik, Veliki Osolnik, Vrh, Zgonče, Žaga
## Reference

## Vanjske veze

* Službene stranice Općine Velike Lašče
Velike Lašče

**Velike Lašče** (njemački: *Großlaschitz*) je selo u Sloveniji od 724 stanovnika, ono je i administrativni centar Občine Velike Lašče.
## Geografija
Velike Lašče leži 18 km južno od Grosuplja u brdima slovenskog krasa.
## Historija
Naselje je izraslo za srednjeg vijeka, a prvi put se dokumentira u urbaru Opatije Stična - 1505.
Od novog vijeka Velike Lašče ima administrativnu funkciju, koja je kulminirala za Kraljevine Jugoslavije kad je bilo sjedište izuzetno velike općine u kočevskom srezu.

Za Velike Lašče je bila izuzetno značajna 1913. kad je postalo trgovište.

Od 1959. ukinuta je Općina Velike Lašče, i prključena tadašnjoj velikoj općini Ljubljana-Vič-Rudnik, nakon osamostaljenja Slovenije općina je obnovljena 1995.
## Reference

## Vanjske veze

* Službene stranice Općine Velike Lašče
Dobrepolje (općina)

**Općina Dobrepolje** (slovenski: *Občina Dobrepolje*) je jedna od **212** slovenskih općina od 3.938 stanovnika., administrativni centar općine je selo Ponikve.
## Geografija
Općina Dobrepolje prostire se po kraškim brdima južno od Ljubljane, na površini od nekih 103.1 km², na kojoj leži 14 naselja.
## Naselja Općine Dobrepolje
Bruhanja vas, Cesta, Četež pri Strugah, Hočevje, Kolenča vas, Kompolje, Lipa, Mala vas, Paka, Podgora, Podgorica, Podpeč, Podtabor, **[[Ponikve, Dobrepolje|Ponikve]]**, Potiskavec, Predstruge, Pri Cerkvi-Struge, Rapljevo, Tisovec, Tržič, Videm, Vodice, Zagorica, Zdenska vas
## Reference

## Vanjske veze

* Službene stranice Općine Dobrepolje
Ponikve, Dobrepolje

**Ponikve** (njemački: *Penk*) je selo u Sloveniji od 496 stanovnika, ono je i administrativni centar Občine Dobrepolje.
## Geografija
Ponikve leže 18 km južno od Grosuplja u brdima slovenskog krasa.
## Historija
Selo je izraslo za srednjeg vijeka, oko crkve - sv. Florijana.
## Reference

## Vanjske veze

* Službene stranice Općine Dobrepolje
An American Tragedy

***An American Tragedy*** () je roman američkog književnika Theodorea Dreisera objavljen 1925. godine, poznat kao jedan od klasika američke književnosti.

Kao inspiracija za roman su poslužili stvarni događaji, odnosno slučaj tvorničkog radnika Chestera Gillettea koji je 1906. godine mučki ubio svoju trudnu djevojku Grace Brown. Protagonist romana, odnosno njegov fiktivni alter ego, je Clyde Griffiths, ambiciozni, ali nedozreli mladić skromnog porijekla koji nastoji postati dio uglednog društva, i koji zbog toga započinje ljubavnu vezu sa Sondrom Finchley, kćerkom vlasnika tvornice. Radnja prikazuje kako njegovim planovima smetnju predstavlja Roberta Alden, tvornička radnica koju je učinio trudnom, i koju nastoji ukloniti ubistvom.

*An American Tragedy* je stekao izuzetan ugled dijelom i zbog Dreiserovog korištenja kriminalističkog zapleta za detaljno izlaganje klasnih razlika u tadašnjem američkom društvu. Roman je postigao veliki uspjeh i bio predmetom nekoliko ekranizacija, počevši od istoimenog hollywoodskog filma iz 1931. godine, kao i nekoliko televizijskih filmova i mini-serija u Italiji, Čehoslovačkoj, Filipinima i Japanu. Od njih svih je, međutim, najpoznatiji hollywoodski film *[[A Place in the Sun (film)|Mjesto pod suncem]]* iz 1951. godine u kome su glumili Montgomery Clift i Elizabeth Taylor.

## References
Antifonarij

**Antifonarij** (, ) jedna je od liturgijskih knjiga u Katoličkoj crkvi. Upotrebljava se u liturgijskom koru *(in choro)* i, kako joj i ime govori, sastavljena je od antifona koji se koriste u različitim dijelovima rimokatoličke liturgije.

Za reformu crkvenog pjevanja najzaslužniji je papa Grgur I Veliki. Na njegov poticaj nastao je *Antifonarij*, zbirka odabranih tekstova crkvenih napjeva (bez notacije) koji su postali obvezni dio kršćanskog bogoslužja. Također je povezao određene crkvene napjeve uz dijelove bogoslužja i crkvene godine. Prmea legendi, Grgur je naredio da se *Antifonarij* veže zlatnim lancem za oltar crkve sv. Petra u Rimu.
Cali Sweets

**Cali Sweets** (rođena 9. novembar 1988) je američka porno glumica.

## Karijera
Duval je debitovala kao glumica u industriji pornografije 2012. kada je imala 23 godina.

## Filmografija

* 2013 - Booty Talk 96 
* 2013 - Deep Throat This 61 
* 2013 - Pretty Young Things 
* 2013 - Couples Seeking Teens 12 
* 2013 - The Black Book 
* 2012 - The Black Pack

## Reference

## Vanjske veze
* 
* 
* Cali Sweets na Internet Adult Film Database
* Cali Sweets na Adult Film Database
* Cali Sweets na Define Sexy Babes
A Place in the Sun

***A Place in the Sun*** () je američki crno-bijeli film snimljen 1951. u režiji Georgea Stevensa. Po žanru je drama i predstavlja drugu po redu adaptaciju znamenitog romana *[[Američka tragedija]]* Theodorea Dreisera. Protagonist, čiji lik tumači Montgomery Clift, je ambiciozni mladić siromašnog porijekla koji se pokušava ući u "pristojno društvo" kroz rad u tvornici, ali i ljubavnu vezu sa kćeri njenog vlasnika (čiji lik tumači Elizabeth Taylor). Radnja prikazuje kako takve planove zakomplicira neobavezna veza s neuglednom i siromašnom radnicom (čiji lik tumači Shelley Winters) koja je završila trudnoćom.

*A Place in the Sun* je doživio ogroman uspjeh kod publike, potvrdivši Clifta i Taylor kao jedne od najvećih zvijezda tadašnjeg Hollywooda, ali i kod kritike. Osvojio je šest Oscara, ali i prvi Zlatni globus za najbolji dramski film. Kasnija kritika mu je, pak, zamjerala što se, za razliku od književnog predloška, manje bavio kritikom klasnih razlika i naglasak umjesto toga stavio na melodramu. Usprkos toga, danas se smatra jednim od najboljih i najvažnijih filmova svog vremena. Kasnijim generacijama je poznat i po muzičkoj partituri koju je napisao Franz Waxman i koja je, također, nagrađena Oscarom.

## Uloge

* Montgomery Clift ... George Eastman
* Elizabeth Taylor ... Angela Vickers
* Shelley Winters ... Alice Tripp
* Anne Revere ... Hannah Eastman
* Keefe Brasselle ... Earl Eastman
* Fred Clark ... Bellows, advokat obrane
* Raymond Burr ... Okr. tuž. R. Frank Marlowe
* Herbert Heyes ... Charles Eastman
* Shepperd Strudwick ... Anthony 'Tony' Vickers
* Frieda Inescort ... Mrs. Ann Vickers
* Kathryn Givney ... Louise Eastman
* Walter Sande ... Art Jansen, Georgeov advokat
* Ted de Corsia ... Sudac R.S. Oldendorff
* John Ridgely ... Mrtvozornik
* Lois Chartrand ... Marsha
* Paul Frees ... Vlč. Morrison

## Vanjske veze

* 
* A Place in the Sun at Rotten Tomatoes
* 
* "A Place in the Sun"  at TV Guide
* A Place in the Sun (1951) at Filmsite.org
Mjesto pod suncem (razvrstavanje)

**Mjesto pod suncem** () može označavati:
* kolokvijalni izraz za Weltpolitik, odnosno njemačku politiku stvaranja kolonijalnog carstva pod carem Wilhelmom II
* ''A Place in the Sun'' (film), američki igrani film iz 1951. godine
* ''A Place in the Sun'' (TV series) (2000-), britanska TV-serija o kupovini nekretnina
* ''A Place in the Sun'' (Lit album)
* ''A Place in the Sun'' (Pablo Cruise album)
* ''A Place in the Sun'' (Tim McGraw album)
* "A Place in the Sun" (Stevie Wonder), pjesma koju je snimio Stevie Wonder, 
* "A Place in the Sun" (Pablo Cruise) pjesma
Šehzade Mehmet

Bio je sin Šehzade Mustafa i njegove supruge Sultanije Rumejse . .Rođen je 1547 u Sandžaku Amasija .Imao je sa očeve strane sestru Nergisšah .Umro je nakon smrti svoga oca 1553, po naredbi Sultana Sulejmana I kako nebi došlo do pobune koje se sultan bojao .Šestogodišnji princ je umro 1553,nije bio pogubljen ,zato što je bio dijete,vjerovatno je ugušen ili otrovan.Sahranjen je u Turbama Princa Mustafe.

## Izvori
http://www.omnilexica.com/?q=%C5%9Eehzade+Mustafa#a896d4590544f0e56400fbf79c51bf771
Amerikanac u Parizu

***Amerikanac u Parizu*** () je simfonijska poema američkog kompozitora Georgea Gershwina premijerno izvedena u New Yorku godine 1928. Inspirirana Gershwinovim boravkom u Parizu 1920-ih, predstavlja jednu od njegovih najpoznatijih kompozicija. Kasnijim generacijama je poznata i kao podloga za istoimeni hollywoodski fimski mjuzikl iz 1951. godine.

## Vanjske veze
* 
* 1944 recording by The New York Philharmonic conducted by Artur Rodziński
* , New York Philharmonic, Leonard Bernstein, 1959
An American in Paris (film)

***An American in Paris*** () je američki filmski mjuzikl snimljen 1951. u režiji Vincentea Minellija, poznat kao jedan od najpopularnijih i najuspješnijih mjuzikala u historiji Hollywooda i svjetskog filma uopće.

Nastao je na temelju istoimene simfonijske poeme Georgea Gershwina, kojoj su za potrebe filma dodane pjesme čije je stihove napisao Georgeov brat Ira Gershwin. Radnja se događa u Parizu, a protagonist je boemski Amerikanac (čiji lik tumači Gene Kelly) koga uzdržava bogata dama (koju glumi Nina Foch), iako se on zaljubio u neuglednu Parižanku (koju glumi Leslie Caron). An American in Paris je sniman u studijima Metro-Goldwyn-Mayera, kompanije koja je stvorila reputaciju upravo na ovakvim mjuziklima, i kome predstavlja jedno od najpoznatijih ostvarenja. Posebno se ističe spektakularna 18-minutna scena baleta na kraju u kojoj zajedno nastupaju Kelly i Caron, te koja je ušla u brojne antologije. *An American in Paris* je postao enormno popularan film, te se ovjenčao Oscarom i nizom prestižnih nagrada.

## Uloge
* Gene Kelly ... Jerry Mulligan
* Leslie Caron ... Lise Bouvier
* Oscar Levant ... Adam Cook
* Georges Guétary ... Henri "Hank" Baurel
* Nina Foch ... Milo Roberts

## Reference

## Vanjske veze

* 
* 
* 
* Filmsite.org's Greatest Films ''An American in Paris''
* Combustible Celluloid's review of ''An American in Paris''
Trzin (općina)

**Općina Trzin** (slovenski: *Občina Trzin*) je jedna od **212** slovenskih općina od 3.874 stanovnika., administrativni centar općine je istoimeni grad Trzin.
## Geografija
Općina Trzin prostire se po Ljubljanskoj kotlini pored Domžala, na površini od 8.6 km², na kojoj leži samo 1 naselje. Ona je druga najmanja slovenska općina, koja je sve do 1998. bila dio puno veće Općine Domžale.
## Naselja Općine Trzin
Trzin
## Reference

## Vanjske veze

* Službene stranice Općine Trzin
Trzin

**Trzin** (njemački: *Tersain*) je grad u Sloveniji od 3.874 stanovnika, on je i administrativni centar istoimene malene Općine Trzin.
## Geografija
Trzin leži u Ljubljanskoj kotlini pored Domžala, udaljen desetak km od centra Ljubljane, pa je zapravo samo predgrađe slovenske metropole.
## Historija
Najstariji sačuvani dokument, u kojem se spominje Terzin potječe iz 1273. to je sudska presuda iz koje se vidi da je tadašnje naselje **Direzin** bilo feud Teutonskog viteškog reda. Ime naselja se tokom historije često mijenjalo, pa se tako zvao;Trezein, Tersein, Terzzein, Terzeyn (uz brojne međuvarijacije). Gradić je vrlo rano imao neku administrativnu ulogu, pa je 1849. imao nešto kao općinski ured i policijsku stanicu. Kad se od druge polovice 19. vijeka počeo reformirati sistem državne uprave, i Terzin je postao općina i dobio vlastiti općinski ured, koji je egzistirao do njemačke okupacije za Drugog svjetskog rata. Nijemci su općinu ukinuli i priključili je Općini Mengeš. Nakon rata Terzin je sveden na mjesnu zajednicu u okviru Općine Domžale. Nakon provedenog referenduma Trzin je ponovno postao samostalna općina od decembra 1998.
## Reference

## Vanjske veze

* Službene stranice Općine Trzin
Svinjarka i pastuh

***Svinjarka i pastuh*** () je sovjetski crno-bijeli filmski mjuzikl snimljen 1941. godine u režiji Ivana Pirijeva. Protagonistica, čiji lik tumači Pirijevljeva tadašnja supruga Marina Ladjinjina, je uzgajivačica svinja iz kolhoza u Vologodskoj oblasti koja na poljoprivrednom sajmu u Moskvi upoznaje dagestanskog pastira, čiji lik tumači Vladimir Zeljdin. *Svinjarka i pastuh* je, osim nastojanja da zabavi publiku humorom i muzičkim brojevima, imao i propagandnu svrhu, odnosno nastojao promovirati harmonične odnose između različitih etničkih skupina u tadašnjoj sovjetskoj državi. Predstavljao je posljednji film takve vrste koji se u kino-dvoranama pojavio prije početka rata s Njemačkom. Usprkos toga, nastavio se prikazivati i stekao je veliku popularnost, između ostalog i zato što je publici omogućavao privremeni bijeg od sumorne ratne stvarnosti. Kao i mnoga ostvarenja iz tog perioda, tokom procesa destaljinizacije je isječen, odnosno izbačeni su svi "problematični" dijelovi u kojima se veliča Staljin. Za njega se također vezuje i urbana legenda o tome da je sovjetska Centralna televizija 1969. godine emitirala taj film samo zato da bi ne morala prenositi spuštanje američke letjelice Apollo 11 na Mjesec.

## Vanjske veze
* «Свинарка и пастух»  в онлайн-кинотеатре «Мосфильма»
Montažna traka smrti

***Montažna traka smrti*** (), također poznat i pod naslovom ***Proizvodno područje*** () je sovjetski crno-bijeli igrani film snimljen 1933. u režiji Ivana Pirijeva. Radnja je smještena u neimenovanu kapitalističku zemlju koju je pogodila Velika ekonomska kriza, a protagonisti su tri radnice, od kojih će se jedna pokušati suprotstaviti fašistima koji nastoje doći na vlast. Film je u originalnoj verziji snimljen 1932. i radnjom je bio smješten u weimarsku Njemačku; prije premijere su, međutim, u Njemačkoj na vlast došli nacisti, te je odlučeno da se stavi u bunker, odnosno nadosnime scene kako bi se izbjegle sve reference koje ukazuju na neuspjeh antifašističke borbe.

## Vanjske veze
* 
* 
* КОНВЕЙЕР СМЕРТИ
Komenda (općina)

**Općina Komenda** (slovenski: *Občina Komenda*) je jedna od **212** slovenskih općina od 5.746 stanovnika., administrativni centar općine je istoimeno selo Komenda.
## Geografija
Općina Komenda prostire se po Ljubljanskoj kotlini pored Kamnika, na površini od 24.1 km², na kojoj leži samo 14 naselje. 
## Naselja Općine Komenda
Breg pri Komendi, Gmajnica, Gora pri Komendi, Klanec, **[[Komenda]]**, Komendska Dobrava, Križ, Mlaka, Moste, Nasovče, Podboršt pri Komendi, Potok pri Komendi, Suhadole, Žeje pri Komendi.
## Reference

## Vanjske veze

* Službene stranice Općine Komenda
Komenda

**Komenda** (njemački: *Kommende Sankt Peter*) je selo u Sloveniji od 907 stanovnika, ono je i administrativni centar istoimene Občine Komenda.
## Geografija
Komenda leži u Ljubljanskoj kotlini pored Kamnika.
## Historija
Za Komendu se zna da je od 1223. do 1892. bila feud Malteškog viteškog reda. Za historiju tog malenog mjesta poznatog po konjima i pčelama bio je osobito važan njegov feudalni gospodar i kasniji župnik - Peter Pavel Glavar (1721. - 1784.) koji je svu svoju imovinu dao mjestu. 
## Znamenitosti
Najveća znamenitost mjesta je barokna crkva sv. Petra, koju je preuredio poznati slovenski arhitekt Jože Plečnik.
## Reference

## Vanjske veze

* Službene stranice Općine Komenda
Glauk (Sizifov sin)

**Glauk** () bio je, u grčkoj mitologiji, sin Sizifa. On je, prema mitu, umro nasilnom smrću, koja je bila povezana s njegovom veštinom odgajanja konja. Glauk je bio kralj Korinta i glavni lik u jednoj, danas izgubljenoj Eshilovoj tragediji, koja se zvala *Glauk u Potniji* *(Glaucus Potnieus)*. Fragmenti te tragedije pronađeni su na jednom papirusu iz Oksirinha.

## Mitologija
Glauk je učestvovao u pogrebnim igrama održanim u čast Pelije, koje je organizovao Pelijin sin Akasta. To su bile znaminite "Igre za Peliju" *(Athla epi Pelia)*, na kojima su se nadmetali neki od najvećih grčkih heroja, uključujući i Argonaute. Glauka je u utrci dvokolica pobedio Jolaj. Jedan fragment iz Eshilove tragedije ponekad se tumači tako da je se zaključuje kako je Glauk poginuo nesrećnim slučajem dok se svojim dvokolicama vraćao kući s tih igara, no čini se verovatnijim da je do tog nesrećnog slučaja došlo tokom utrke. Prema Pausaniji, Glaukov duh je u obliku Taraksipa (= "onog koji zastrašuje konje") lutao oko Istma i plašio konje na Istamskim igrama.

Postoje dve verzije mita o Glaukovoj smrti. Prema jednoj, hranio je svoje kobile ljudskim mesom da bi ih učinio bržim i živahnijim, ali tokom samih igara nije ih imao čime nahraniti, pa su ga one napale i rastrgnule ga.  S druge strane, Servije kaže da je Glauk uvredio boginju Afroditu bilo tako što je svoje kobile sprečavao da se oplođavaju da bi ih učinio bržim, bilo tako što ju je generalno omalovažavao. Boginja mu se tad osvetila preko njegovih vlastitih konja. Prema nekim drugim izvorima, kobile su ga rastrgle zato što su na beotskim pašnjacima kod Potnije pasle travu koja izaziva gnev ili zato što su se napile vode s jednog svetog izvora. 

## Genealogija
Glaukova majka bila je Meropa, kći Atlasova i jedna od Plejada. Kad se udala za Sizifa, postala je jedina Plejada koja je vodila ljubav s nekim smrtnikom.

Sizif je isprva pokušao da svog sina oženi s Mestrom, ćerkom Erisihtonovom, koja je imala sposobnost menjati svoj oblik, no uprkos tome što je za ugovaranje tog braka platio visoku cenu, ona je izbegla Glauka, a Posejdon ju je odneo na Krit. Glauk se potom oženio Nisovom ćerkom koja se zvala Eurimeda ili Eurinoma. Zevs je bio predskazao da Glauk neće imati dece, možda zbog njegovog ogrešenja o Afroditu. Premda je Eurinoma rodila čuvenog heroja Belerofonta, njegovim se istinskim ocem obično smatra Posejdon. Međutim, u *[[Ilijada|Ilijadi]]* je kao Belerofontov otac naveden upravo Glauk. Motiv s konjima tu se ne zaustavlja: Posejdon se s njima povezivao, a Belerofont je jahao na krilatom Pegazu.

Glauk je nasledio Sizifa na prestolu Efire, grada koji je podigao, a koji je kasnije postao Korint. On je predak Glauka, koji se u *[[Ilijada|Ilijadi]]* borio u likijskoj vojsci na strani Trojanaca.

## Reference
Komitatensi

**Komitatensi** ( = "pratioci"; od  = "pratnja") bili su pripadnici mobilne rimske vojske u poznoj antici. Naziv su dobili po administrativnom aparatu, koji je služio caru i pratio ga na putovanjima (). Nisu bili vezani za određenu provinciju i mogli su da se priključe teritorijalnim trupama koje su se stalno nalazile u određenoj provinciji ( ili *ripenses*). Pokretnu vojsku je verovatno osnovao Dioklecijan. Međutim, veličina joj je bila ograničena. Konstantin ju je povećao i dao joj novo značenje. Stvorio je nove jedinice, ali im je priključio delove Dioklecijanove pokretne vojske i raspustio jedan deo pograničnih trupa. Nova pokretna vojska sastojala se od legija (od kojih su neke imale svega 1000 ljudi), novostvorenih jedinica pomoćne vojske () i konjičkih četa ().

Jedan zakon iz 325. godine n. e. podvukao je formalnu razliku između komitatensâ i pograničnih trupa. Komitatensima i limitancima je potvrđeno dvostruko oslobođenje od poreza (za vojnike i njihove žene) nakon dvadesetčetvorogodišnje službe i obično oslobođenje od poreza nakon dvadesetogodišnje službe. Međutim, komitatensima je davana prednost pri prevremenom otpuštanju iz službe iz medicinskih razloga. Jedan zakon iz 372. godine n. e. određuje da se regruti razmeštaju u komitatense i limitance prema fizičkim sposobnostima.

Komitatensima su komandovali "zapovednik pešadije" () i "zapovednik konjice" (). U vreme tetrarhije komitatensi su bili podeljeni na različite vojske, od kojih je svaka imala svog zapovednika. Uz to, stvorene su i regionalne vojske pod komandom "zapovednikâ konjice" () i "vojnih komita" (). Međutim, jedinice ovih pokretnih vojski razlikovale su se od onih jedinica koje su direktno služile caru i zvale se "dvorani" (). Ponekad su vojnici iz pograničnih jedinica premeštani u pokretnu vojsku, ali to nije uticalo na njihov položaj. Pominju se prvi put 365. godine n. e. pod nazivom "pseudokomitatensi" (). Komitatensi su po pravilu bili razmešteni u gradovima.

Krajem Teodosijeve vladavine pokretna vojska istočne polovine Rimskog carstva sastojala se iz četiri jedinice, od kojih su dve služile cara, dok su ostale bile stacionirane u Trakiji, Iliriku i na istočnoj granici. Svakom od njih je komandovao "zapovednik obe vojske" (). Na zapadu je najuticajniji zapovednik bio Stilihon (395—408), a najznačajnije pokretne vojske bile su stacionirane u Italiji i Galiji.

Razvijanje pokretne vojske u početku nije predstavljalo fundumentalnu promenu u rimskoj vojnoj strategiji. Limitanci su u početku bili organizovani isto onako kao pod Dioklecijanom. Uprkos tome, polako su im opadali i status i efektivnost, jer je car uvek više sredstava trošio na pokretnu vojsku, koja je kao prestižna sila mogla da fleksibilno odgovara na vojne izazove.

## Povezano
* Limitanci

## Literatura
*
Strangers on a Train (film)

***Strangers on a Train*** (), u bivšoj Jugoslaviji poznatiji pod naslovom ***Nepoznati iz Nord Expressa***, je američki crno-bijeli filmski triler snimljen 1951. u režiji Alfreda Hitchcocka, poznat kao jedno od najboljih i najuticajnijih ostvarenja njegove filmografije.

Predstavlja adaptaciju istoimenog debitantskog romana Patricije Highsmith. Protagonisti, koje tumače Farley Granger i Robert Walker su dva muškarca - profesionalni teniser Guy Haines i plejboj Bruno Anthony, koji su se slučajno sreli u vlaku i tokom neobaveznog razgovora jedan drugom povjerili kako njihovoj životnoj sreći prepreku predstavljaju osobe koje bi najrađe voljeli ukloniti - Hainesova nevjerna supruga koja mu ne želi dati razvod, odnosno Anthonyjev otac koji mu ne želi dati novac. Radnja prikazuje kako ispočetka šaljivi prijedlog da jedan drugome "učine uslugu" i tako, uslijed nedostatka motiva, počine savršeni zločin dovede do toga da Anthony ubije Hainesovu suprugu, a nakon čega Hainesa počne ucjenjivati da ispuni svoj dio "pogodbe".

Hitchcock je prije početka snimanja imao određenih problema, prije svega zbog toga što je upravo on odabrao predložak tada još nepoznate Patricije Highsmith za svoj sljedeći projekt, a što je izazvalo skepsu kod producenata; također se svađao sa poznatim autorom kriminalističkih romana Raymondom Chandlerom oko scenarija. Usprkos toga, kada je snimanje započeto, izazvalo je veliko zanimanje javnosti, a sam film je doživio komercijalni uspjeh. I kritičari su bili oduševljeni, prije svega zbog novih tehnika snimanja i stvaranja napetosti, antologijske scene završnog obračuna na vrtuljku, ali i zbog vještog korištenja crnog humora. U filmu je također nastupila i Hitchcockova kćer Patricia u svojoj drugoj i najpoznatijoj ulozi; daleko je više pažnje, međutim, izazvao Robert Walker (koji će nedugo nakon premijere iznenada umrijeti) u ulozi šarmantnog, ali psihopatskog negativca, a što se kasnije često tumačilo kao najjasniji primjer Hichcockove formule "što jači negativac to bolji film". Kasniji kritičari su film često tumačili kao odraz, odnosno Hitchcockov komentar na tada aktualnu antikomunističku histeriju i otkrivanje "subverzivaca" u SAD, odnosno voljeli pronalaziti aluzije na homoseksualnost među likovima.

## Uloge

* Farley Granger ... Guy Haines
* Ruth Roman ... Anne Morton
* Robert Walker ... Bruno Anthony
* Leo G. Carroll ... Senator Morton
* Patricia Hitchcock ... Barbara Morton
* Laura Elliott ... Miriam Joyce Haines
* Marion Lorne ... Mrs. Anthony
* Jonathan Hale ... Mr. Anthony
* Norma Varden ... Mrs. Cunningham
* John Brown ... Profesor Collins
* Robert Gist ... Detektiv Hennessey
* Georges Renavent ... Monsieur Darville (van špice)
* Odette Myrtil ... Madame Darville (van špice)

## Izvori

## Literatura
* Hare, Bill. "''Strangers on a Train:'' Hitchcock's Rich Imagery Reigning Supreme"  on *Noir of the Week*, April 20, 2008.
* Schneider, Dan. "''Strangers On A Train'' - DVD"  on *Culturevulture.net*.

## Vanjske veze

* 
* 
* 
* ''Strangers on a Train'' on Lux Radio Theater: April 12, 1954
Patricia Hitchcok

**Patricia "Pat" Hitchcock O'Connell** (7. jul 1928 -) je engleska filmska glumica i producentica, najpoznatija kao jedina kćer Alfreda Hitchcocka i njegove supruge Alme Reville. Otac ju je angažirao u manjim ulogama u svojim filmovima, kao i TV-seriji *[[Alfred Hitchcock Presents]]*.

## Filmografija

## Vanjske veze
* 
*
Strangers on a Train (razvrstavanje)

**Strangers on a Train** () može označavati:

* ''Strangers on a Train'' (roman), roman američke književnice Patricije Highsmith iz 1950. godine;
* njegove adaptacije:
** ''Strangers on a Train'' (roman), američki film iz 1951. godine, rež. Alfred Hitchcock, poznat i kao *Nepoznati iz Nord Expressa*;
** ''Strangers on a Train'' (drama), kazališni komad Craiga Warnera iz 2013. godine;
* ''Strangers on a Train'' (album), album američkog rock benda The Left Banke iz 1986. godine
Petrografija

**Petrografija**, grana petrologije koja se bavi opisom, sustavnom klasifikacijom i raširenošću stijena. Za klasifikaciju stijena bitni su parametri: način postanka (eruptivi, metamorfiti, sedimenti), mineralni i kemijski sastav, struktura i oblik pojavljivanja.

## Izvor
Petrografija, Hrvatska enciklopedija
Paracelsus (film)

***Paracelsus*** je njemački crno-bijeli biografski film snimljen 1943. u režiji Georga W. Pabsta. Naslovni protagonist, čiji lik tumači Werner Krauss, je Paracelsus, znameniti švicarski ljekar iz 16. vijeka. Radnja prikazuje kako njegovo nastojanje da prakticira medicinu temeljenu na prirodnim lijekovima i holističkom pristupu izaziva progone od strane zagovornika tadašnje etablirane medicine. Snimanje filma je naručio tadašnji nacistički režim povodom 400. obljetnice smrti Paracelsusa, koji se veličao kao veliki njemački nacionalni heroj. U film su utrošene ogromne svote, a scenarij je nastojao povući paralele Paracelsusove medicinskog talenta sa Hitlerovom državničkom "genijalnošću", odnosno promovirati *[[Führerprinzip]]*. Dio kasnijih kritičara je u filmu kasnije pronašao snažne uticaje nekadašnjeg ekspresionizma, ali i neke implicitne sadržaje suprotstavljene službenoj nacističkoj ideologiji. Usprkos toga, Pabst je zbog tog i još nekoliko filmova snimljenih u Trećem rajhu, nakon rata morao trpiti optužbe zbog navodne kolaboracije sa režimom.

## Vanjske veze
* 
* Paracelsus in filmportal.de
* Paracelsus in creativestudios.eu
Elle Fanning

**Mary Elle Fanning** (9. april 1998) je američka filmska i televizijska glumica koja je, slično kao i njena starija sestra Dakota Fanning, slavnom postala nastupajući u hollywodskim filmovima kao dijete.

## Filmografija

## Izvori

## Vanjske veze
*
Ivo Vitić

**Ivan (Ivo, Đovani) Vitić** (Šibenik, 21. veljače 1917. - Zagreb, 21. prosinca 1986.), hrvatski arhitekt. Vitić jedan od stvaratelja hrvatske poslijeratne moderne, autor čijim su se djelima inspirirali mnoge generacije arhitekata i studenata arhitekture sve do današnjih dana. Kao arhitekt, Vitić je izveo više od stotinu građevina.

Potjecao je iz ugledne brodarske obitelji. Otac, austrougarski natporučnik, umro je kad je Ivanova majka bila u šestom mjesecu trudnoće. Izbačen je iz šibenske gimnazije zbog prepisivanja pa je srednju školu morao završiti u privatnoj školi u Sinju. Završio je Tehnički fakultet u Zagrebu, nakon čega je od 1941. do 1943. radio kao asistent na Katedri za arhitektonske kompozicije, a zatim kao suradnik Alfreda Albinija.Od 1945. do 1946. godine radio je u Ministarstvu graditeljstva Narodne Republike Hrvatske, a zatim je prešao u tada osnovani Arhitektonski projektni zavod; od 1947. do 1950. radio je kao arhitekt Ministarstva vanjskih poslova FNRJ. Od 1951. do 1965. godine vodio Projektni biro „Vitić” (kasnije poznat pod imenom „AB 17”), bio je prvi gotovo potpuno privatni arhitektonski biro, u to vrijeme rijetkost među državnim poduzećima. Vitića se često navodi kao jednoga od glavnih socijalističkih, "režimskih" arhitekata, ali manje je poznato da je već krajem 50-ih vratio partijsku knjižicu, zbog slobodnijeg privatnog života.

Projektirao je više obiteljskih vila u Zagrebu, školu u Šibeniku, *Pionirski grad* (danas Grad Mladih) u Zagrebu, stambene zgrade u Zadru, motele Sljeme u Biogradu, Trogiru i Rijeci, Domove JNA u Šibeniku, Splitu, Komiži. Vrhunac njegovog stvaralaštva označilo je projektiranje i izgradnja tadašnje *Zgrade društveno-političkih organizacija* (kolokvijalni naziv *Zgrada CK SKH*) u Zagrebu od 1961. do 1968. godine, danas popularne pod imenom *[[Kockica]]*. Po urbanoj dispoziciji i oblikovanju te stambenoj tipologiji ističe se njegov stambeni sklop na uglu Laginjine i Vojnovićeve ulice u Zagrebu (1958). Suvremenu arhitekturu jasnih kubičnih volumena i živa kolorita s izrazitim mediteranskim značajkama često interpolira u stare ambijente dalmatinskih gradova (Zadar, Šibenik, Komiža, Split). Primjenjivao je kolorirani dijagram (što je utjecaj grupa De Stijl) na pročeljima zgrada u Laginjinoj ulici u Zagrebu, kao i na hotelu Jadran u Šibeniku. Bavio se regulacijom povijesnih dijelova gradova (obala u Šibeniku, Frankopanska ulica u Zagrebu, središte Mostara i Zadra). 
## Galerija

Datoteka:Stambena zgrada, ugao Laginjine i Vojnovićeve, Zagreb.JPG|Stambena zgrada na križanju Laginjine i Vojnovićeve ulice, Zagreb (1958.)
Datoteka:Vitićev Hotel Jadran, Šibenik.jpg|Vitićev Hotel Jadran 1963.
Datoteka:Gradska knjižnica Šibenik.jpg|Knjižnica u Šibeniku (bivši Dom JNA, 1961.)
Datoteka:Zgrada Kockica Zagreb.jpg|*[[Kockica]]*, Zagreb (1968.)


## Izvori

## Vanjske veze
* Arhitektura br. 217: Ivo Vitić , Udruženje hrvatskih arhitekata
* Igor Brešan: Trogir će priznati Ivana Vitića, Slobodna Dalmacija, 13. siječnja 2014.
Strangers on a Train (roman)

***Strangers on a Train*** () je debitantski roman američke književnice Patricije Highsmith, originalno objavljen 1950. godine. Po žanru je psihološki triler, a naslovni protagonisti su dva muškarca koji su se slučajno sreli tokom putovanja vlakom i prilikom razgovora povjerili kako im na putu životnoj sreći stoje osobe koje bi najrađe likvidirali - arhitekt Guy Haines se želi riješiti nevjerne supruge Miriam kako bi se oženio za Anne Faulkner, ženu kou voli; psihopatski plejboj Charles Bruno Anthony želi ubiti oca kako bi naslijedio njegov novac. Radnja prikazuje kako je tokom razgovora došlo do zamisli da dva muškarca jedan drugom "učine uslugom" obavivši ubistva, pri čemu bi nedostatak motiva stvorio savršen zločin, ali i kako Anthony, za razliku od Hainesa, ideju shvati ozbiljno, ubije Miriam i počne ucjenjivati Hainesa da ispuni svoj dio pogodbe.

*Strangers on a Train* je Patriciju Highsmith učinio jednom od najpopularnijih književnica svog doba, ali je još veći uspjeh postigla kada je roman privukao pažnju britanskog režisera Alfreda Hitchcocka koji ga je slijedeće godine ekranizirao kao istoimeni film (u bivšoj Jugoslaviji poznat kao *Nepoznati iz Nord Expressa*), jedno od najpoznatijih i najuticajnijih ostvarenja njegove filmografije.

## Vanjske veze
* Ron Collins, "Strangers on a Page: Highsmith & Camus" 
* 
* ''Strangers on a Train''  at ChooseYourHighsmith.com
Georges Bernanos

**Georges Bernanos** (20. februar 1888 - 5. jul 1948) bio je francuski književnik, najpoznatiji po romanima *[[Sous le soleil de Satan]]* i *[[Journal d'un curé de campagne]]*, na koje je snažan uticaj imala njegova katolička vjera. Bernanos, koji je kao francuski vojnik bio nekoliko puta ranjavan tokom Prvog svjetskog rata, je slavu stekao u međuratnom periodu, kada je bio poznat i po političkom angažmanu, odnosno kao pristaša radikalno desne monarhističke stranke Francuska akcija. Zbog svojih uvjerenja je nakon izbijanja građanskog rata otišao u Španiju da se bori na strani Franca, ali su ga tamošnja iskustva natjerala da se okrene protiv fašizma te svoje sunarodnjake upozorava na opasnost od nacističke Njemačke. Godine 1938. je otišao u egzil u Latinsku Ameriku, odakle se za vrijeme Drugog svjetskog rata priključio Slobodnim Francuzima Charlesa De Gaullea.

Njegov sin Michel Bernanos je postao poznat kao pjesnik.

## Vanjske veze
* Dossier sur l'''Encyclopédie de l'Agora''
*  (domaine public au Canada)
* Œuvres de Georges Bernanos (domaine public au Canada)
* Lecture de ''Monsieur Ouine'' par Gilles Sicart.
* Site de l'Association Internationale des Amis de Georges Bernanos , créé en juillet 2010 et dédié à l'œuvre et à la vie de l'écrivain
* liste des œuvres de Georges Bernanos
Journal d'un curé de campagne

***Journal d'un curé de campagne*** () je roman francuskog književnika Georgesa Bernanosa originalno objavljen 1936. godine. Protagonist romana je mladi svećenik Rimokatoličke crkve koji dolazi obavljati posao župnika u malom selu u oblasti Artois na sjeveru Francuske. Radnja prikazuje kako nastoji upoznati i prilagoditi se svojim župljanima, ali i različita iskušenja i probleme zbog kojih njegova vjera dolazi u krizu. Journal je godine 1936. dobio Veliku nagradu Francuske akademije za najbolji roman, i danas se smatra najpopularnijim od svih Bernanosovih djela. Godine 1951. je poslužio kao predložak za hvaljeni istoimeni film u režiji Roberta Bressona.
Ace in the Hole (film)

***Ace in the Hole*** (), na prostoru bivše Jugoslavije poznatiji pod naslovom ***Senzacija***) je američki crno-bijeli dramski film snimljen 1951. u režiji Billyja Wildera. Radnja, inspirirana stvarnim slučajevima Floyda Collinsa i Kathy Ficus, se događa u Novom Meksiku gdje lokalni tragač za blagom završi zatrpan u rudniku. Protagonist, čiji lik tumači Kirk Douglas je cinični i amoralni reporter lokalnih novina koji, nastojeći da od sebe načini medijsku zvijezdu, manipulira sa akcijom spašavanja, a što će dovesti do tragičnih posljedica. Ace in the Hole je predstavljao izuzetno skup projekt za studio Paramount Pictures, najviše zbog ogromnog studijskog seta koji je "glumio" zatrpali rudnik, te hiljada statista koji su "glumili" oko njega okupljeno mnoštvo. Za Billyja Wildera je, pak, predstavljao prvi veliki neuspjeh njegove hollywoodske karijere - film je odbacila publika, ali i kritika, što se tumači neprijateljskim stavom tadašnjih vodećih novina prema filmu u kojem je novinar prikazan kao moralno posrnuli lik, poput protagonista film noira. Kasniji kritičari su, međutim, hvalili Wilderovu beskrompromisnu kritiku društva, ali i glumu Douglasa i Jan Sterling, koja je tumačila rudarevu suprugu.

## Glavne uloge
* Kirk Douglas ... Chuck Tatum
* Jan Sterling ... Lorraine Minosa
* Robert Arthur ... Herbie Cook
* Porter Hall ... Jacob Q. Boot, urednik, izdavač i vlasnik *Albuquerque Sun-Bulletin*
* Frank Cady ... Mr. Federber, turist
* Richard Benedict ... Leo Minosa
* Ray Teal ... Šerif Kretzer
* Lewis Martin ... Mc Carle

## Reference

## Vanjske veze
* 
* 
* ''Ace in the Hole'' essay by Mikita Brottman and David Sterritt at Turner Classic Movies
* 
*
The Lavender Hill Mob

***The Lavender Hill Mob*** () je britanska crno-bijela kriminalistička filmska komedija snimljena 1951. u režiji Charlesa Chrictona. Protagonist, čiji lik tumači Alec Guiness, je skromni zaposlenik banke koji se nakon dvadeset godina službe odluči "poslužiti" zlatom koje mu je povjereno na prijevoz, i tu svrhu smišlja i organizira pljačku u kojoj će mu pomoći prijatelj i nekoliko profesionalnih kriminalaca. Radnja prikazuje komplikacije koje nastanu kada plijen slučajno završi u Parizu. Film, koji je koristio autentične lokacije Londona, na kome su još bili vidljivi tragovi ratnih razranja, se dopao publici, ali i kritici, osvojivši prestižne nagrade s obje strane Atlantskog oceana. Danas predstavlja jednu od najpoznatijih ealinških komedija.

## Uloge

* Alec Guinness ... Henry "Dutch" Holland
* Stanley Holloway ... Alfred "Al" Pendlebury
* Sid James ... Lackery Wood
* Alfie Bass ... Shorty Fisher
* Marjorie Fielding ... Mrs. Chalk
* Edie Martin ... Miss Evesham
* John Salew ... Parkin
* Ronald Adam ... Turner
* Arthur Hambling ... Wallis
* Gibb McLaughlin ... Godwin
* John Gregson ... Farrow
* Clive Morton ... Narednik na stanici
* Sydney Tafler ... Clayton
* Marie Burke ... Senora Gallardo

* Audrey Hepburn ... Chiquita
* William Fox ... Gregory
* Michael Trubshawe ... Britanski ambasador
* Jacques B. Brunius ... Carinik
* Eugene Deckers ... Carinik
* Andreas Malandrinos ... Carinik
* Desmond Llewelyn ... Carinik (van špice)
* Cyril Chamberlain ... Komandant
* Moultrie Kelsall ... Šef detektiva
* Christopher Hewett ... Inspektor Talbot
* Meredith Edwards ... P.C. Williams
* Patrick Barr ... Detektiv inspektor odjela
* Richard Wattis ... opozicijski član parlamenta (van špice)

## Izvori
;Notes

;Bibliography
* Vermilye, Jerry. *The Great British Films*. Citadel Press, 1978.  pp.&nbsp;147–149

## Vanjske veze
* 
* 
* ''The Lavender Hill Mob'' review at Old Movies